Lühiülevaade Narva-Jõesuu linna 2020. aasta eelarvest

2020. aastaks on linnal 3 prioriteeti:

* **Linna infrastruktuuri arendamine :**

- muuli ehitusprojekti koostamine;

- teede remont;

- valgustuse postide ja valgustite paigaldamine;

- Narva-Jõesuu linnas Kalda tn 32, 32a, 36 ja 38 kinnistute detailplaneeringu koostamine.

* **Puhkekohtade loomine:**
* Multifunktsionaalsete minispordiväljakute ehitamine;
* Sillamäe-Sinimäe terviseradade korrastamine;
* Sinimäe torni projekteerimine.
* **Jätkusuutlik eelarvepositsioon** - põhitegevuse tuludega kaetakse ära põhitegevuse kulud ning kindlasti ka laenude tagasimaksed ja intressikulud. Pikaajalised laenud võetakse ainult investeeringuteks, mitte jooksvate kulude katteks. Aasta lõpu seisuga ei plaanita ületada netovõlakoormus lubatud ülempiiri.

## Põhitegevuse tulud

2020. aasta eelarves on planeeritud tulud 7912,0 tuh eurot. See on 5 % rohkem kui 2018. aastal.

* Eelarve tuludest 37,0 % ehk 2935,0 tuh eurot moodustab tulumaks (võrreldes eelmise aastaga kasv +2,1%).
* Kaupade ja teenuste müügist kogutakse eelarvesse 6% ehk 496,0 tuh eurot (-2%).
* Saadud toetused moodustavad eelarve tuludest 30,9%, ulatudes 2444,0 tuh euroni (-13%). Tasandusfond vähenes 2,0 % võrra. Põhjuseks on demograafilise struktuuri muutumineToetusfond langes 4 % võrra. 2020. a jätkub arvestusliku kuluvajaduse parameetrite omavaheliste osakaalude korrigeerimine.
* Muud tulud ( keskkonnatasud, trahvid jms) moodustavad eelarve tuludest 20,6% ehk 1636,0 tuh eurot.

Põhitegevuse kulud

2020. aasta eelarves on planeeritud põhitegevuse kulud 7580,0 tuh eurot. See on 627,0 tuh eurot ehk 9% enam kui 2019. aasta eelarve täitmine.

Põhitegevuse kulud jaotuvad peamiselt viie objekti vahel järgmiselt:

* **Haridusele, s.h. 2 lasteaeda, 2 põhikooli, Laste Muusika-ja Kunstikool** kulub 40,9% ehk 3102,0 tuh eurot ülalpidamiseks, kus toimub kasv +5,1%. Personalikulud suurenevad 1947,0 tuh euroni (+4,6 %) seoses abitöötajate, muusikakooli õpetajate, kooliõpetajate ja lasteaiaõpetajate palgatõusuga. Majandamiskulud suurenevad 1145,0 tuh euroni (+5,2%). Põhjuseks on laste õpetamise kulude kasvuga teistes omavalitsustes, mis on seotud Vabariigi Valitsuse poolt kinnitatud kohamaksumuse piirmäära tõusuga (66,6% õpilastest käib teiste KOVde koolides). 2020.a eraldati õppekuludele kohaliku omavalitsuse üksustele ja omavalitsusasutustele nende haldusterritooriumil lasteaias käivate alaliselt Narva- Jõesuu linnas elavate laste eest rohkem kui eelmisel aastal ( 47 % lastest käib teiste KOVde lasteaedades).
* **Keskkonnakaitsele ja avalike alade puhastusele** kulub 8,3 % ehk 628 tuh eurot (-2,3%);
* **Kultuurivaldkonnale, s.h. raamatukogule, huvikeskusele ja muuseumidele** kulub 11,3% ehk 862,0 tuh eurot. See on 2019. aasta tasemel;
* **Üldised valitsussektori teenused (v.a. reservfond):** 13,3 % ehk 1006,0 tuh eurot (+27,7%). Majandamiskulud suurenevad seoses pikaajalise üürilepingu sõlmimisega (kaubanduskeskus-büroohoones II korrus antakse Narva-Jõesuu Linnavolikogu ja Narva-Jõesuu Linnavalitsuse kasutusse) uue kodulehe valmistamise planeerimisega, töökeskkonna riskianalüüsi koostamisega.
* **Sotsiaalne kaitse:** kulub 8,5%ehk 643 tuh eurot (+18,6%). Kulude kasv kompenseerib vanurite ja puudega isikute hooldekodude kohamaksu hinnatõusu ning 2020. aastal suurendati vahendeid toetuste väljamaksmiseks ja teenuste osutamiseks;
* **Muud kulud,** mida ei ole võimalik eelpool toodud asutustega otseselt seostada,moodustavad 17,7% ehk 1339,0 tuh eurot.

Majandamis- ja personalikulud tervikuna moodustavad 91,8% ehk 6958,0 tuh eurot, suurenedes 7,3%. Personalikuludeks planeerime 3435 tuh eurot (+4,8 %), sealhulgas 894 tuh eurot ehk 26 % personaalikuludest riigieelarvest ning sihtotstarbelised vahendid. Majandamiskuludeks planeerime 3523 tuh eurot (+9,8%), sealhulgas 346 tuh eurot ehk 9,8 % majandamiskuludest riigieelarvest ning sihtotstarbelised vahendid. Antavad toetused moodustavad 7,5% ehk 568 eurot.

Põhitegevuse kulud asutuste kaupa 2020. aastal võrreldes 2019. aasta eelarve täitmisega (tuhat eurot).



**Investeerimistegevus**

**2020. aasta eelarves on planeeritud investeeringukulud 1054,0 tuh eurot. See on 84 tuh eurot ehk 8,9% rohkem kui 2019. aasta eelarve täitmine.**

**Investeeringud koosnevad:**

**Põhivara soetusest**, mis moodustab 91% ehk 960 tuh eurot, suurenes 107,8%.

* + Suurimad investeeringuobjektid on:

Muuli ehitusprojekti koostamine 200 tuh eurot;

Teede pindamistööd 230 tuh eurot;

Multifunktsionaalsete minispordiväljakute projekteerimine ja ehitamine 259 tuh eurot;

Narva-Jõesuu linna valgustuse postide ja valgustite paigaldamine 60 tuh eurot.

* **Põhivara soetuseks antav sihtfinantseerimisest**, mis moodustab 7 % ehk 70 tuh eurot, sealhilgas

korteriühistute ja eramajade toetamiseks 30,0 tuf eurot;

hajaasustuse programmi kasutajatele 10,0 tuh eurot (linna osalus).

* **Intressikuludest** 24 tuh eurot.



**Investeeringute ellu viimiseks** on plaanis kapitalirendilepingu sõlmimine uue bussi soetamiseks kohandatud sotsiaaltranspordi teenuse osutamiseks.

**Netovõlakoormust** (kohustused miinus likviidne vara) 36%-le põhitegevuse tuludest ehk 2 735 tuh euroni. Seaduse kohaselt on linna ülempiiriks 60%, mis tähendab, et võimalused täiendavalt laenu võtta on piiratud ning investeeringute elluviimine sõltub saadavatest toetustest, põhivara müügist ja jooksva aasta omafinantseerimisvõimest.

Käesoleval aastal on linna **omafinantseerimisvõime** ehk põhitegevuse tulude ja põhitegevuse kulude vahe **332 tuh eurot** ehk 4,2 % põhitegevuse tuludest, millest 38 tuh eurot suunatakse investeeringuteks, 24 tuhat eurot intressikulude ja 270 tuhat eurot laenumaksete katteks.

**Likviidsete varade maht** **kasvab** 535 tuhande euro võrra, ulatudes **1747 tuh euroni** ehk 22% põhitegevuse tuludest. Likviidsetest varadest suunatakse vahendid investeerimisprojektide realiseerimiseks summas 967 tuh eurot.